Туркманистонда халқ итбоқари ва хизмат кўрсатган итбоқарларга ойлик устамалар белгиланди – Газета.uz\nLotinchada 6 апрель 2021, 15:07 Жаҳон\nТуркманистонда халқ итбоқари ва хизмат кўрсатган итбоқар унвонлари таъсис этилди. Уларга бир марталик мукофот пуллари ва ойлик пул маблағлари берилиши кўзда тутилмоқда. Бу ҳақда «Интерфакс» хабар берди.\nХалқ итбоқари унвонига сазовор бўлганларга энг кам иш ҳақи (2021 йил 1 январдан 957 манат ёки 6 апрель ҳолатида тахминан 273 доллар)нинг 5 баравари миқдорида бир марталик мукофот ва ойлик, пенсия, нафақа ва стипендияларига энг кам иш ҳақининг 30% миқдорида ойлик устама қўшилади. Бу ҳақда президент Гурбангули Бердимуҳамедовнинг тегишли қонунларини нашр этувчи «Нейтралний Туркменистан» газетаси ёзмоқда.\nТуркманистоннинг хизмат кўрсатган итбоқар унвонини олганларга эса энг кам иш ҳақининг 4 баравари миқдорида бир марталик мукофот ва ҳар ой энг кам ойлик иш ҳақининг 20 фоизи миқдорида устама берилади.\nМамлакатнинг халқ итбоқари унвони «Туркманистон мустақиллиги йилларида халқнинг миллий қадриятларидан бири бўлган туркман алабайларининг дунё миқёсидаги обрўсини оширишга катта ҳисса қўшган» шахслар учун берилади.\nТуркманистонда хизмат кўрсатган итбоқар унвони «туркман халқининг энг бой маданий меросининг ажралмас қисми бўлган туркман алабайларини боқиш ва наслини кўпайтиришда катта хизмат қилган» шахсларга берилади.\nУшбу мукофотлар Туркманистон фуқароларига, шунингдек, чет элликларга ҳам берилиши мумкин.


28 сентябр 2021, Тошкент вақти: 12:39\nШу йил 12 август куни ўтказилган видеоселектор йиғилишида президент Шавкат Мирзиёев “Бу йил пахтага мактаб, институт – умуман, бирорта бюджет ташкилотлари олиб чиқилмайди. Эсларингдан чиқмасин” деб таъкидлаган эди.\nБу хитоб кўп йиллар мобайнида пахта теримига мажбурий жалб этиб келинаётган Қуролли кучлар ҳамда Ички ишлар академиялари ва Миллий гвардия институти курсантларига қувонч бағишлади. Бироқ кўп ўтмай қувончлар сўнди.\nПрезидент тақиқлаганига қарамай мазкур олий ўқув юртлари курсантларини ҳар йилгидек теримга жўнатиш учун тайёргарлик бошлаб юборилган. Катта эҳтимол билан айтиш мумкинки, тез кунларда бу таълим даргоҳларининг эркак ўқитувчилари ва курсантлари пахтага жўнаб кетади. Терим эса камида бир ярим ёки икки ой давом этади.\nКурсантлар яна теримга жалб этилса, қуйидаги хулосалардан бирига келиш мумкин:\nБиринчи хулоса. Президентнинг топшириқлари ҳар доим ҳам бажарилавермайди.\nИккинчи хулоса. Ўзбекистон ҳукумати ҳали инсон ҳуқуқларини тўлиқ таъминлашга, шу жумладан, мажбурий меҳнатни тугатишга қодир эмас.\nАйни вақтда Ички ишлар академиясида кундузги таълим муддати уч йил ҳисобланади. Агар академия курсантлари ҳар йили икки ой пахта теришга юборилса, уч йилда жами олти ой таълим олиш имконини бой беради. Академияда атиги икки ярим йил ўқиб чиққан ходимлардан малакали терговчи, профилактика нозири чиқиши мумкинми?!\nБундан уч йил олдин бош вазир Абдулла Ариповнинг қатъий топшириғига кўра олий таълим муассасаларининг талаба ва ўқитувчилари теримдан озод этилиб даладан ўқишга қайтарилган эди. Бироқ шунда ҳам курсантлар теримдан озод этилмаган эди. Ўтган йили эса курсантлар фуқаролик кийимида ниқобланган ҳолда пахта теримига жалб этилди.\n31 август куни Ўзбекистон мустақиллигининг 28 йиллигига бағишланган байрам тантанасида президент Мирзиёев “Бугун бир фикрни қатъият билан таъкидлашни зарур, деб биламан: Ўзбекистондаги демократик жараёнлар энди орқага қайтмайдиган, муқаррар тус олди” деб таъкидлаган эди.\nБироқ икки ой ҳам ўтмай Қуролли кучлар ва Ички ишлар академиялари, Миллий гвардия институтларининг курсант ва ўқитувчиларининг Жиззахга пахта теримига жўнатилиши демократик жараёнларнинг олдинга силжишини англатадими ёки ортга қайтишиними?”\n(Бу хабар "Paxtagram"га 18 сентябрь куни келган)


Ёнғоқчилик кластерини жорий этмоқчи бўлган O’zLiDeP фаоли “ТАШАББУС-2019” вилоят босқичи ғолиби бўлди | Oqdaryo.uz\nЁнғоқчилик кластерини жорий этмоқчи бўлган O’zLiDeP фаоли “ТАШАББУС-2019” вилоят босқичи ғолиби бўлди\nMon, 10/06/2019 - 14:36\nO’zLiDeP фаоли, “Пичоқчи” DRY FRUITS” кўп тармоқли фермер хўжалиги раҳбари Толибхон Абдумажидов жорий йилнинг 8 июнъ куни Самарқандда ўтказилган “Ташаббус-2019” танловида “Йилнинг энг яхши фермери” номинацияси бўйича биринчи ўринни эгаллаб, танловнинг республика босқичига йўлланмани қўлга киритди.\nТолибхон Абдумажидов қарийиб, 20 йилдан буён ёнғоқ маҳсулотларини чақиб,қайта ишлайди ва олди сотдиси билан шуғулланади. Ишбилармонларнинг маҳсулотларини четга экспорт қилишлари учун–юртимизда кенг имкониятлар яратилгач, Толибхон ака 2017 йил апрел ойида “Пичоқчи”DRY FRUITS” фирмасини очди. Қаҳрамонимиз бугунги кунда ёнғоқларни чақиб, мош, ловия, нўхат каби дўккакли маҳсулотларни қуритиб, қадоқлаб хорижга экспорт қилмоқда. Унинг Туркия, Ҳиндистон, Афғонистон Бирлашган Араб Амирликлари каби давлатларда ҳамкорлари бор. У 2018 йилда 1млн 200 минг АҚШ долларлик ёнғоқ маҳсулотларни хорижга экспорт қилди. Айни кунларда 20 га яқин доимий, 100 га яқин мавсумий ишчи ўрин яратган тадбиркор катта лойиҳалар устида ишламоқда.\n- Юртимизда тадбиркорларга кенг имкониялар яратилмоқда. Шу имкониятлардан фойдаланиб, келажакда ёнғоқ етиштириш бўйича кластер тизимини жорий қилмоқчимиз. Бир неча йилдан буён интенсив ёнғоқзор боғлар яратиш борасидаги лойиҳаларим жорий йилда амалга ошиб, бизга 30 гектар ер ажратилди. Мен бунинг учун вилоят хокими Эркинжон Турдимовга миннатдорчилик билдираман. Бундан ташқари, Пичоқчи қишлоғида ёнғоқ етиштириш, уни қайта ишлаш, қадоқлаш, экспортга тайёрлаш, сақлаш ва агротуризмни ривожлантириш логистика марказини қуриш учун 2 гектар ер майдони ажратилди. Ушбу лойиҳалар доирасида 30 та доимий ишчи ўринлари яратилади, дейди суҳбатда Толибхон Абдумажидов.\n- Кичик бизнес ва хусусий тадбиркорлик, иқтисодиётнинг тез ўзгариб турадиган бозор талабларига жавоб беришини таъминлайдиган замонавий тузилмаларини шакллантиришда, янги иш ўринларини ташкил қилишда ва аҳоли даромадларини оширишда ўта муҳим ўрин эгаллайди.\nАгар таҳлилларга асосланадиган бўлсак, жорий йилнинг 1-чорак якуни билан вилоят ялпи ҳудудий маҳсулот таркибида кичик бизнеснинг улуши 67,7 фоизни ташкил этиб, вилоятимиз республикада бу борада етакчи ўринларни эгаллаб келмоқда.\n2019 йилнинг 1-чорак ҳолатига фаолият кўрсатаётган кичик бизнес корхоналари сони 22 373 тага етди.\n2019 йил 1 май ҳолатига янгидан ташкил қилинган кичик бизнес субьектлари сони 3654 тани ташкил этади,- дейди O’zLiDeP Самарқанд вилоят Кенгаши раиси, Ўзбекистон савдо саноат палатаси Самарқанд вилоят ҳудудий бошқармаси бошлиғи Шерали Юлдашев.\nҒолиблар вилоят хокимлиги ва ташкилочиларнинг фахрий ёрлиқлари ва қимматбаҳо совғалари билан тақдирланди.


Тарбия – буюк неъмат | Azon.uz - Ахборот-таҳлилий портал\n1166 21:05 08.10.2021\nФарзанд – инсонга берилган бебаҳо неъматлардан бири. Боланинг вояга етиши ва қандай инсон бўлиши кўп жиҳатдан ота-она тарбиясига боғлиқ. Аммо шундай болалар борки, ота-онаси тирик бўла туриб, уларнинг меҳрига, тарбиясига муҳтож.\nЯқинда ЮНИСЕФнинг болаларни ҳимоя қилиш бўйича ўтказилган йиғилишда болаларни интернатларга жойлаштиришнинг асосий сабаблари юзасидан олиб борилган тадқиқот натижалари таҳлил қилинди.\nАслида инсонга ота-она тарбияси бутун умр давомида керак бўлади. Лекин болаликда уларнинг меҳри ўрнини босиб бўлмас эҳтиёж даражасида бўлгани сабабли ана ота-она шу даврда фарзандини доимий қўллаб-қувватлаши, ёнида бўлиши керак. Тадқиқот натижалари эса юртимизда бунинг акси бўлаётганини кўрсатган.\nҚайд этилишича, Ўзбекистонда интернат муассасаларида яшовчи болаларнинг нисбати ҳар 100 минг нафар болага 255 тани ташкил қилади, бу дунё бўйича ўртача кўрсаткичдан икки бараварга кўп. Ота-она қарамоғисиз қолган болаларнинг энг катта қисми 7 ёшдан 17 ёшгача, лекин бу каби болалар орасида икки ёшгача бўлганларининг сони яна-да кўп эканлиги маълум қилинган.\nШунингдек, бир ота-она берган тарбия етти авлодгача таъсир қилиши айтилган. Ота-она тарбиясини кўрмаган боланинг келгуси авлоди ҳам шунинг таъсирида тарбияланмаслигига ким кафил бўла олади?\nТўғри, интернатларда ҳам болаларга ёмон муносабатда бўлишмайди. У ерда ҳам тарбияга жиддий эътибор қаратилган. Лекин оиладаги тарбиянинг ўрни барибир бошқача бўлади.\nЮНИСЕФ ўтказган тадқиқотга кўра, болаларни интернатга жойлаштиришнинг асосий сабаблари қашшоқлик, оилавий муаммолар, миграция ва ажралиш эканлиги маълум қилинган. Демак, эр-хотин келиша олмай қолса фарзандни шунчаки интернатга топшириб, ажрашиб кетаверади. Бунда оиланинг муқаддаслиги қаерда қолади? Ахир оила жамиятнинг асосий бўғини. Оилада муаммо бўлиши жамиятга таъсир кўрсатади. Шунинг учун муаммоларни қуйидан ҳал қилиб бориш керак.\nОила қураётган ёшларга унинг муқаддаслигини, аҳли оила, фарзандлар келажагига жавобгар эканликларини тушунтириш лозим. Оиланинг муқаддаслиги, фарзанднинг азиз эканини англаган оила боласининг тарбиясини бегоналар қўлига ташлаб қўймайди.\nЯна бир жиҳатга эътибор қаратадиган бўлсак, кимлардир ўз фарзандини болалар уйига топшираётган бир вақтда савоб умидидаги бошқа ҳамюртларимиз ана шундай болаларни ўз қарамоғига олиб, жонбозлик кўрсатмоқда. Яқинда бир вақтнинг ўзида олти нафар етим болани ўз оиласига қабул қилган қорақалпоғистонлик оиладан ўрнак олса арзийди.\nҲамидуллоҳ Али Махсус Фарзанд Тарбия неъмат\nОта-онани эъзозлаш жаннат калитидир!\n829 21:05 13.01.2022\n1309 12:05 15.12.2021\n1349 21:32 29.11.2021\n«Ярамас келгиндилар, йўқолинглар бу ердан» ёхуд шведларга ҳам ёқмаган «одатларимиз»\n5396 18:30 17.11.2021\nАёл уй бекаси, зиндонбанд эмас...\n1121 12:05 16.11.2021\n3955 21:05 11.10.2021


МОҲИР ЖАРРОҲ ЭДИ » "Жиззах овози" газетаси расмий сайти\nМОҲИР ЖАРРОҲ ЭДИ\nФориш туманида халқ саломатлиги йўлида фидойилик кўрсатиб, фаолияти эътирофга лойиқ оқ халат соҳиблари бисёр. Уларнинг билим ва тажрибалари, беморларга бўлган муносабати туфайли туман аҳолисининг саломатлик даражаси юқори. Шундай қўли енгил шифокорлардан бири моҳир жарроҳ ва ажойиб инсон Исроил Иброҳимов эди.\nИсроил Иброҳимов Фориш туманининг Илончи қишлоғида, ўқитувчилар оиласида дунёга келди. Одатда фарзандлар ота-она изидан боришга, уларнинг касбини эгаллашга ҳаракат қилишади. Аммо Исроил Иброҳимов бир қадар мураккаб бўлган шифокорлик касбига меҳр қўйди.\nУ ўрта мактабни битириб, Самарқанд тиббиёт институтида таҳсил олди. Устозлари – профессорлар М.В. Голуб, М.Қ. Қулматов, А. Ж. Жамоловлардан жарроҳлик сир-синоатларини ўрганди. Шифокор деган шарафли касб эгаси бўлиб Форишга қайтди.\nЖарроҳлик тиббиётнинг нозик соҳаси ҳисобланади. Кичик эътиборсизлик ҳам катта кўнгилсизликларга олиб келиши мумкин. Жарроҳлик амалиёти жараёни муваффақиятли чиқиши учун билим ва малака билан бирга ҳушёр ва эътиборли бўлиш ҳам жуда зарур. Шунинг учун у олий даргоҳда устозларидан олган билим ва кўникмаларга қаноат қилмасдан бу соҳанинг нозик ва сирли қирраларини эгаллаб бориш учун тинмай изланди, интилди, тиббиёт оламидаги қанча китобларга кўз нурини тўкди. Натижада, қисқа вақт ичида Исроил Иброҳимов Фориш туманининг қўли енгил, моҳир жарроҳи, меҳрибон ва ширинсўз шифокорига айланди. Асосийси, халқ ишончини, ҳурматини қозонди.\nМаълумки, Фориш кўп миллатли туман ҳисобланади. Бу ерда ўзбеклар билан бирга тожиклар, қозоқлар, руслар ва бошқа миллат вакиллари аҳил-иноқликда яшаб келишади. Исроил Иброҳимовнинг яна бир ютуғи бу – унинг кўп тилларни билиши эди. У беморларга ўз она тилида сўзлаб, кўнгилларини кўтарарди, уларни ширин сўзи билан даволарди. Исроил Иброҳимов Самарқандда ўқигани учун тожик тилида равон сўзлашарди. Тожикча шеър ва қўшиқларни маромига келтириб айтарди. Унинг бу хислати тожик беморларини даволашда қўл келарди. Шу боис агар бирон тожик бемор бўлса, дарров Исроил аканинг олдига югурарди. Исроил ака ҳам очиқ чеҳра, ширин сўз билан уларни қабул қилиб, иложи топилса беморни ўзи даволарди, бўлмаса керакли мутахассисга йўналтирарди.\nИсроил Иброҳимов оилада ҳам бахтли инсон эди. У турмуш ўртоғи Чинор опа билан 11 нафар фарзандни тарбиялаб, вояга етказди. Фарзандларидан икки нафари ота касбини танлади. Қолганлари бошқа соҳаларда она- Ватанимиз равнақи йўлида хизмат қилаяпти.\nМана, йигирма бир йилдирки Исроил Иброҳимов орамизда йўқ. Бугун унинг ишини фарзандлари, шогирдлари давом эттиряпти. Бу дегани унинг эзгу ишлари давом этяпти.\nИсроил Иброҳимов хотирасини фарзандлари, шогирдлари, у киши таниган ва даволаган барча инсонлар ҳамиша эҳтиром билан ёдга оладилар.\nЖиззах Давлат педагогика институтининг "Зиё чашмаси” газетаси бош муҳаррири\n» «МЕН РАЗЗОҚОВ КЎЧАСИДА ЯШАЙМАН…»\n» ТАНИШИНГ: “ШУҲРАТ” МЕДАЛИ СОҲИБАСИ ОҚ ЛИБОС – ФИДОЙИ ҲАМШИРАГА ХОС


2014 йил натижаларига кўра Samsung компанияси “ақлли” соатлар бозорида етакчи бўлган » Ўзбекистон янгиликлари – Zamin.uz\nStatista компанияси ўтган йил давомида бутун дунё бўйлаб 6,8 млн дона “ақлли” соат сотилганини айтмодқа. Бундай қурилмаларнинг ўртача нархи 189 долларни ташкил этган.\nStatista “ақлли” соатлар деганда “вақтни кўрсатувчи қўлда тақиб юриладиган ва интернетга симсиз улана оладиган” қурилмани тушунади. Яъни бундай қурилмаларга фитнес-билакузукларининг баъзи моделлари ҳам киритилиши мумкин.\nБу бозорда Samsung сўзсиз етакчилик қилмоқда: бу компания ўтган йилнинг 12 ойи мобайнида тахминан 1,2 млн дона ақлли-соат сотган ва шу тариқа бозорнинг 17,6 фоизини эгаллаган.\nБозорнинг бу секторида 2-ўринни Pebble соатлари эгалламоқда: ўтган йил натижаларига кўра бу қурилмалардан тахминан 700 дона сотилган, бу бозорнинг 10,3 фоизини ташкил қилган. 3-ўринни 600 минг нусхада сотилган ва бозорнинг 8,8 фоизини эгаллаган Fitbit қурилмалари эгалламоқда.\n20:14 Fitbit ақлли соат чиқарадиган Pebble компаниясини сотиб олади\n21:58 Samsung АҚШ бозорида Apple’дан ўтиб кетди\n13:01 LTE-смартфонларнинг дунё бозорида Apple етакчилик қилди\n21:43 Samsung думалоқ циферблатли “ақлли” соат тақдим этади


Ҳорманг, ҳожипиёда! - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 27 Июл 2018\tКӯришлар: 765\nШу сабабдан, Макка шаҳри ҳокими тожик жаҳонгаштасини таниб, ҳузурига қабул қилди. Тожик зиёратчиси билан мулоқотдан сўнг, мўътабар меҳмонлар қаторида Абдулазиз Ражабовга Каъба ичкарисида намоз ўқишни таклиф этди.\nҲамюртимиз учун бу улуғ саодат эди. Саудия Арабистонида уч ой яшагандан сўнг, ҳожи Абдулазиз бошқа йўл билан пиёда юриб, 8 ой давомида Тожикистонга етиб келди.\nҲожи Абдулазиз Ражабов Мир Сайид Али Ҳамадоний ноҳиясида туғилиб, Душанбе шаҳри Жисмоний тарбия коллежида таҳсил олган. Шўролар Иттифоқи тарқалганидан сўнг, Абдулазиз Ражабов 20 йил Чегара қўшинлари сафида хизмат қилиб, 2004 йили нафақага чиқди.\nЮртдошимиз 2012 йил Каъбага навбатдаги сафарини Тожикистон пойтахти – Душанбе шаҳридан бошлашни ният қилди. Бу гал 10 нафар ватандошларимиз «Ҳожипиёда» билан ҳамсафар бўлишни ният қилишди. Зарурий ҳужжатлар тайёрланиб, 11 киши ушбу йўналиш (маршрут) бўйича сафарга чиқишди: Душанбе-Қўрғонтепа (ҳозирги Бохтар)-Қуйи Панж-Бандари Шерхон (Афғонистон) - Қундуз (Куҳандиз)-Бағлон-Мозори Шариф-Шибирғон-Ҳирот-Тўс (Эрон) – Машҳад-Нишопур-Теҳрон-Исфаҳон-Қум-Шероз-Бандари Аббос - Шаржа (Бирлашган Араб Амирлиги)-Дубай-Ар-Риёз (Саудия Арабистони)-Мадина-Макка. Бу машаққатли сафарда зиёратчиларнинг аксарияти ярим йўлдан Ватанга қайтиб, уч нафар Каъба зиёратига мушарраф бўлишди. Сафар давомида зиёратчилар Мозори Шарифда Ҳазрати Али (р.), Ҳиротда Мавлоно Жомий ва Алишер Навоий, Тўсда Абулқосим Фирдавсий, Машҳадда Имом Ризо ва Умар Хайём, Нишопурда Аттор, Шерозда Саъдий ва Ҳофиз оромгоҳларини зиёрат қилишди…\nТожик саёҳатчиси учинчи сафарини 2013 йили бошқа йўналиш билан бошлади. Аввал Афғонистонга, кейин Покистону Ҳиндистон ва Шри-Ланкага борди. Бу гал олти киши «Ҳожипиёда»га сафардош бўлишди.\n-Покистон марказига етгандан сўнг, ҳамсафарлардан фақат мен ва Ражабали Сулаймонов қолдик. Бошқалар ярим йўлдан уйга қайтишди, -дейди у.\nЛоҳур шаҳрида зиёратчилар Аллома Муҳаммад Иқбол Лоҳурий мақбарасини зиёрат қилиб, қадимги «Подшоҳий» масжидида намоз ўқишди. Кўп таърихий ёдгорликлари бўлган, 20 гектардан зиёд жойни эгаллаган Лоҳур қалъаси зиёратчиларга маъқул бўлди.\nТожик жаҳонгаштаси Шри-Ланкадан қайтишда Мумбайда машҳур ҳинд актёри Амитабх Баччаннинг меҳмони бўлди. Айтиш жоизки, Шри-Ланка форс адабиётида қадимги Сарандеб номи билан эсга олинади.\nАбдулазиз Ражабов сафар пайтида бир кунда 40-50 километр пиёда юрди. Кўп давлатларда унинг ташрифи шарофатига матбуот йиғилишлари ташкил этишган.\n-Агар шомгача бирор обод жойга ета олмасам, тунаш учун нисбатан хавфсиз жой топишга ҳаракат қиламан,- дейди ҳожи Абдулазиз. -Кўп марта қабристонларда тунаганман. Қаерда бўлсам ҳам, ўша давлатлар халқига Миллат пешвоси муҳтарам Эмомали Раҳмоннинг тинчликсевар сиёсати, мамлакат халқининг яшаш шароити йилдан-йилга яхшиланаётгани, таърихий ёдгорликлар ва урф-одатлари тўғрисида гапириб бераман. Ўзим билан бирга олган суратларни уларга кўрсатаман.\nВатандошимиз меҳмон бўлган барча давлатлар газеталарида, унинг бараварида, Тожикистон тўғрисида ҳам кўп маълумотлар чоп этилган. Бу газеталарнинг бир қисмини ҳам ҳожи ўзи билан бирга олади.\n-Сизга ҳамсафар бўлишни хоҳлаган киши қандай талабларга риоя этиши керак?- сўрадик «Ҳожипиёда»дан.\n-Энг аввало, яхши жисмоний тайёргарликка эга бўлиб, қийинчиликларга чидамли бўлсин. Зеро, ҳар ким ҳам пиёда сафар қилишни уддалай олмайди,- деди ҳожи Абдулазиз Ражабов. - Йўл юриш машаққати бараварида, шунингдек, баъзан очлигу ташналикка дуч келиб, ноқулай ҳавога сабр қилиш керак бўлади. Қайси мамлакатга бормайлик, у давлатнинг қонун-қоидаларига риоя этиш зарур. Мен бу шартларни ўртага ташлайман. Кимки қабул қилса, унинг менга йўлдош бўлишига рози бўламан.\nТожик жаҳонгаштасининг сафар халтаси қарийб 30 килограмм оғирликка эга. У эҳтиёт кийим-пойабзал билан бирга, сочиқ, совун, гугурт, кичкина пичоқ, тароқ, харита, қуруқ мева, қуруқ нон, бироз маблағ ва бошқа керакли ашёларни олади. Бундан ташқари, седана мойи ва «Авиценна» дорисини ҳам ўзида сақлайди.\n-Тожикистон - энг яхши шифобахш гиёҳлар макони. Мен юртдошимиз Сайидвали Ҳикматов ихтиро этган «Авиценна» дорисини ўзим билан бирга олиб юраман. Бу умумий қувват бағишловчи хусусиятга эга, асабни, оғриқни тинчитади, ярага шифо бағишлайди, қонда қанд миқдорини камайтиради, буйракни тозалайди. Неча кишига уни ҳадя этиб, мақтов эшитдим. Ватанимизда ишлаб чиқарилган дори жаҳонда машҳур бўлишига ишонаман, - дейди Абдулазиз Ражабов.\n«Ҳожипиёда»нинг унутилмас сафарларидан бири, бу 2016 йилда Байтулмуқаддасда жойлашган Ақсо масжиди зиёратидир. У Исроилда ўзини бегона сезмас эди. Тожик жаҳонгаштаси келишидан хабардор бўлган бухоролик яҳудийлар ҳамма жойда унга йўлбошчилик қилишар эди. Тўқсонинчи йиллар Тожикистон ва Ўзбекистондан Исроилга кўчиб борганлар Душанбе, Варзоб, Ҳисорнинг тамошабоп мавзеларини эслаб, йиғлашар эди.\n-Тожикистон меҳри уларнинг ҳар бири дилида боқий, - собиқ ватандошлар суҳбатини эслаб, дейди ҳожи Абдулазиз Ражабов. - Соф тожик тилида сўзлайдиган бухоролик яҳудийларнинг ҳафтаномаси тожик, рус ва ибрий (иврит) тилида нашр этилади. Тожик тилида қўшиқ айтишади ва Тожикистон янгиликларидан хабардорлар. Бундан бир мунча илгари Абдулазиз Ражабов ўзининг тўртинчи сафаридан қайтди. У ўтган йили Хитойдан бошлаб, Япония, Шри-Ланка, Ҳиндистон, Бирлашган Араб Амирликлари, Озарбайжон, Грузияга бориб, Россия Федерацияси, Қозоғистон ва Қирғизистон орқали Суғд вилоятига келди. Яъни сафарни мамлакат шарқидан бошлаб, шимолдан Ватанга қайтди. Ҳозир Абдулазиз Ражабовнинг босиб ўтган масофаси 40 минг километрни ташкил этади, бу Ер шари экватори узунлиги билан тенг.\nАбдулазиз Ражабов эндиликда Ўзбекистон Республикаси орқали Қозоғистон, Россия, Европа Иттифоқига аъзо давлатлар ҳамда у ердан Шимолий ва Жанубий Америкага боришни мақсад қилган. Уни умр йўлдоши, 45 йил давомида ўқитувчилик қилган Оламби Давлатова ва тўрт нафар фарзанди моддий ва маънавий жиҳатдан қўллаб-қувватлашади.\nБугун: 13-08-2020 10:57:41


Эзгу мақсад – юксак натижалар пойдевори | Ўзбекистон "Адолат" социал-демократик партияси\nЭзгу мақсад – юксак натижалар пойдевори\n5 Январь, 19:35 • БПТ, Навоий вилояти, Янгиликлар • 248 марта кўрилди • Комментариев к записи Эзгу мақсад – юксак натижалар пойдевори нет\n2017 йилнинг 23-24 ноябрь кунлари Ўзбекистон “Адолат” СДП Сиёсий Кенгаши томонидан Навоий вилоятида ташкил этилган “Маҳаллий Кенгашларда партия позицияси ва электорат манфаатларини ифода этишнинг долзарб масалалари” мавзуидаги республика ўқув-семинари иштирокчилари тадбир доирасида Кармана туманидаги “GRAND FARM KARMANA” хусусий корхонасидаги бошланғич партия ташкилоти фаолияти билан ҳам танишган эдилар. Бу ерда амалга оширилаётган ишлар, корхона раҳбари ва бошланғич партия ташкилоти раиси Соҳиба Каландарованинг ҳам тадбиркор ҳам БПТ етакчиси сифатидаги самарали фаолияти тадбир қатнашчиларида яхши таассурот қолдирганди.\n— Бундай билимдон ва интилувчан, сиёсий жиҳатдан етук, энг асосийси, ташкилотчилик ва етакчилик салоҳиятига эга ёшларни қўллаб-қувватлашимиз, тажрибасини оммалаштиришимиз зарур, — деганди Ўзбекистон “Адолат” СДП Сиёсий Кенгаши раиси ўринбосари Абдукамол Раҳмонов. – Бугун ҳаммамиз ёш фаолимиз партиямизнинг ғоя ва дастурий мақсадларини юртдошларимиз онгига етказиш, партиявий фаолиятини соғликни сақлаш тизимидаги амалий ишлари билан мустаҳкамлаб бораётганлигининг гувоҳи бўлдик. Корхонада дастлаб етти кишидан иборат бўлган бошланғич партия ташкилоти аъзолари сони қисқа давр ичида “Арғун” маҳалласида яшовчи аҳолини жалб этган ҳолда қарийб эллик нафарга етганлиги ҳам таҳсинга сазовордир. Чунки, партия аъзолари сафини энг муносиб замондошларимиз ҳисобига доимий равишда кенгайтириб бориш БПТлар ва уларнинг раҳбарлари олдида турган масъулиятли вазифалардан биридир.\nСоҳиба ўқимишли, меҳнатсевар ва оқил оилада туғилиб ўсди. Олдин умумтаълим ўрта мактабини аъло баҳоларга, кейин Навоий давлат педагогика институтини имтиёзли диплом билан тугаллади. Зарур билимларни эгаллаш билан бир қаторда устозлар панду насиҳатларини онгу шуурига жо этди. Меҳнат фаолиятини “Гранд Фарм Авицена” масъулияти чекланган жамиятида иш юритувчи вазифасидан бошлади. Кейинчалик, турмуш ўртоғи, Москвадаги Плеханов номли иқтисодиёт академияси битирувчиси Санжар Каландаров билан “Алоқабанк”нинг 500 миллион сўмлик кредити кўмагида ўзининг хусусий корхонасини ташкил этди.\nАйни пайтда ёш “адолат”чи С. Каландарова раҳбарлик қилаётган тадбиркорлик субъекти нафақат туманда, балки вилоятда энг намунали дорихоналардан бирига айланган десак, муболаға эмас. Бунда, шубҳасиз, Санжар Каландаров, Холмурод Жўраев, Гулзода Арзиқулова, Гулзода Адизова, Гулёра Олимова, Феруза Тоғаева сингари мутахассис ходимлар, бошланғич партия ташкилоти фаолларининг ўз вазифаларига катта масъулият ва билимдонлик билан ёндошаётганлиги қўл келаяпти.\nДорихонамизда мингга яқин турдаги, асосан Ўзбекистонда ишлаб чиқарилган дори-дармонлар мавжуд, — дейди Соҳиба Каландарова. – Аҳолига сифатли ва замонавий хизмат кўрсатиш шиоримизга айланган. Харидорлар учун барча қулайликлар яратилган бўлиб, савдо жараёнларининг шаффофлиги таъминланган. Ишни Президентимиз ва ҳукуматимизнинг дорихоналар фаолиятини тартибга солиш ва такомиллаштиришга қаратилган фармон ва қарорлари асосида ташкил этганмиз.\nАйни пайтда бутун эътиборни маҳалладошларимизга Президентимизнинг 2017 йил 22 декабрдаги мамлакатимиз Парламентига Мурожаатномаси мазмун-моҳиятини атрофлича тушунтириш, тарғибот қилишга қаратганмиз, — дейди БПТ етакчиси. — Шу мақсадда Мурожаатномада белгиланган устувор вазифаларни онгли равишда уддалашга руҳлантириш юзасидан қатор тадбирлар, учрашув ва суҳбатлар уюштираяпмиз. Бунда давлатимиз раҳбари томонидан қўйлган вазифалар партиямизнинг сайловолди дастурида белгиланган вазифаларимизга ҳамоҳанг эканлиги ҳам алоҳида таъкидланмоқда.\nҲа, қахрамонимизнинг ҳаёт ва меҳнат фаолияти ҳақиқатдан ҳам кўпчилик учун ибратли. У моҳир тадбиркор, сиёсий партия фаоли бўлиш билан бир пайтда намунали оила бекаси, уч нафар шириндан-ширин фарзандларининг меҳрибон онаси ҳамдир. Унинг асосий мақсади — мамлакатимиз тараққиёти, халқимиз турмуш фаровонлиги йўлидаги бунёдкорликларда фаол иштирок этиш, бу борада бутун куч-ғайрати, ёшлик шижоати, тажриба ва маҳоратини сарфлашдир.\nЭзгу мақсад – юксак натижалар пойдевори was last modified: Январь 5th, 2018 by matbuot\n« Келажакнинг ишончли ворислари Ислоҳотлардан кўзланган асосий мақсад – аҳоли турмуш фаровонлигини юксалтиришдир »


КОРРУПЦИЯ ИЛЛАТИГА ҚАРШИ КУРАШ – БУГУНГИ КУН ДАВР ТАЛАБИ\nИнсонни қийин аҳволга туширадиган, руҳан эзадиган ҳолатлар ичида энг оғири адолатсизлик, десак хато бўлмаса керак. Унинг бир илдизи коррупция билан боғлиқ бўлиб, бу шахснинг ўз мансаб ёки хизмат мавқеидан шахсий манфаатларини ёхуд ўзга шахсларнинг манфаатларини кўзлаб, моддий наф олиш мақсадида қонунга хилоф равишда фойдаланишида ифодаланади.\n“Андижон ҲЭТК” АЖ мажлислар залида “Биз коррупцияга қаршимиз” мавзусида ўтказилган давра суҳбатида шулар ҳақида гап кетди. Андижон шаҳар ИИОФНБ ҳузуридаги тергов бўлими терговчиси Б. Усмонов иштирокида ўтган тадбирда "Ҳудудий электр тармоқлари" АЖ бош юристи Ж. Номозов, “Андижон ҲЭТК” АЖ бош директори А. Жўраев ҳамда мутахассис ва ишчи-ходимлар қатнашдилар.\nЎзбекистон Республикаси Президенти ташаббуси билан 2017 йилда “Коррупцияга қарши кураш тўғрисида”ги Қонун, 2019 йилда Коррупцияга қарши курашиш давлат дастури, 2020 йилнинг 29 июнида “Ўзбекистон Республикасида коррупцияга қарши курашиш тизимини такомиллаштириш бўйича қўшимча чора-тадбирлар тўғрисида”ги фармони қабул қилинган. Тадбирда айни ҳуқуқий ҳужжатлар асосида белгиланган вазифаларни ўз вақтида, тўлиқ ва сифатли таъминлаш, шу билан бирга жамият ишчи-ходимларининг ҳуқуқий онги ва маданиятини янада ошириш, тизимда коррупцияга нисбатан муросасиз муносабатни кучайтириш зарурлиги қайд этилди.\nТадбир давомида йиғилганлар ўзларини қизиқтирган саволларга жавоб олиб, таклиф ва мулоҳазалари билан ўртоқлашдилар.\nХулоса ўрнида шуни айтиш лозимки, мазкур иллатга қарши курашишда нафақат давлат органлари, балки барча фуқароларимизни бирлаштирган ҳолдагина самарали натижаларга эришиш мумкин. Бу борада олиб борилган муваффақиятли саъй-ҳаракатлар жамиятимизнинг сиёсий, иқтисодий ва ижтимоий ҳаётида муҳим аҳамият касб этади.\n"Андижон ҲЭТК" АЖ матбуот хизмати.


Бефарқликнинг ўлчами борми? – mulkdor.com\nMarch 4 2019, 02:03 ЖамиятКитобларМаъорифМаърифатМақолаларТаълим-Тарбия\nИнсоният тарихидаги жамики кулфатлар муайян шахсларнинг бефарқлигидандир. Тўғрироғи, аниқ бир шахснинг бефақлиги худди юқумли касаллик инфекциясидек тез тарқаб, кўплаб ҳудудларни қамраб олганидек.\nУшбу фикрлар тасодифан қўлимга олганим умумий ўрта таълим мактаблари, академик лицей ва касб-хунар коллежлари ўқувчилари учун нашр қилинган “English in Topics” инглиз тили қўлланмасини варақлаб ўтирганимда хаёлимга келди.\nКитобнинг Ўзбекистонга бағишланган қатор саҳифаларидан 37- сида йил фасллари ҳақида “SEASONS” матни берилган.\nМатнда “March, April and May are spring months” жумласидан кейин ушбу баҳор ойларининг ўзига хослиги талқин қилинади.\n“June, July and August are summer months” жумласидан кейин эса Ўзбекистон ёзи тасвирланади.\nКуз ойлари атамаларидан кейин ҳам шунга хос изоҳни ўқиймиз.\nҚишни эса муаллифлар “Winter begins in December and ends in March” дея чегаралайди.\nАбдуллаев Шавкат ва яна бешта муаллифлар гурухи томонидан йилнинг биринчи уч фасли, ҳар доимгидек, уч ойдан бўлиб қўйилган. Охирги ой кўрсатилган фаслга тегишли.\nЛекин ушбу тартибни қиш фасли ойларига тадбиқ қиладиган бўлсак, март ҳам қишга кириб кетади-ку?!\nВа ниҳоят, бир йилимиз ун уч ойдан иборат… ми…\nҚўлланмадаги “My Lyceum” матнида (93 саҳифа) ” There are also sayings and proverbs in Uzbek, English and different oriental languages , such as English, Indian, Arabic, Turkish, Japanese, Korean, Chinese, Urdu and Farsi ” жумласи келтирилади.\nБу ерда ҳам муаллифларнинг инглиз тилини шарқ тиллари тоифасига киритишганини оддий эътиборсизликдан бошқа нарса билан изохлаб бўлмас…\nТўғри, инсон бор жойда янглишиш бўлади. Дарсликда янглишиш кетган.\nКамина ҳам ўқитувчи. Китобларда,айниқса юқори синфлар дарсликларида талайгина хатоларнинг гувоҳи бўлганман. Бундай пайтларда шу захотиёқ ўқувчиларга топилган хатоларни китобларида тўқрилаб қўйишларини сўрардим.\nАйтишим лозим-ки, ўқувчилар илтимосни бажариб қўйишарди.\nАммо, 2006 йили пойтахтдаги “Қалдирғоч” нашриётидан чиққан, Ўзбекистон Республикаси Олий ва ўрта махсус таълим вазирлиги , Ўрта махсус, касб-хунар таълими маркази томонидан тасдиқланган юқоридаги айтганим инглиз тили дарслиги 12 йилдан бери фойдаланиб келинаетган бўлишига қарамасдан, бу хатони на нашриёт, на ўқитувчи тўғрилайди.\nЛатифанинг давоми ёҳуд “чаласавод” журналист!\nАфанди телевизор кўриб ётган экан. Қўшни хонадан кампирининг овози эшитилибди: - Обор отангга, отанг қарасин! Эшикочилиб, бешик кўтарган келини кўринибди. - Отажон, уйда ёғ ...\nЖамиятJuly 3 2018, 03:07\nШу ҳафтада дунё матбуотида Саудия Арабистони подшоҳи 11 нафар шаҳзода ва подшоҳликнинг амалдаги ҳукуматида фаолият юритаётган 4 нафар вазирни коррупцияда гумонлаб ҳибсга ...\nДунёNovember 8 2017, 07:11


17:15 / 28.11.2017 2073 pdf Ўқиш режими + -\nЎшанда Робби унга: «Мусулмон бўл!» – деган эди, у: «Оламларнинг Роббига мусулмон бўлдим», – деди. Бақара 131.\nУлуғ Роббидан нидо келганида, Иброҳим алайҳиссалом иккиланмадилар, ўйланиб ўтирмадилар, балки дарҳол амрни қабул этдилар:\n«Оламларнинг Роббига мусулмон бўлдим», – деди».\n«Ислом» сўзида «бўйсуниш», «тоат», «ихлос» маънолари бор. Демак, Иброҳим алайҳиссаломнинг динлари, миллатлари – Ислом. Иброҳим алайҳиссалом ўзлари мусулмон бўлишлари билан кифояланиб қолмадилар, балки ушбу Ислом миллатини маҳкам тутишга васият қилдилар.\n17:10 / 27.11.2017 1573\nАллоҳ кимга яхшиликни хоҳласа, уни бирор мусибатга мубтало қилади\n17:15 / 24.11.2017 2025\n1590 09:30 / 02.04.2018\n1623 09:25 / 21.11.2017\n1737 09:10 / 02.09.2017\n2266 17:57 / 24.04.2017


Афғонистонда чет эллик профессорларни ўғирлаб кетишди\nАфғонистонда чет эллик — АҚШлик ва Австралиялик профессорлар ўғирлаб кетилди, деб хабар берди “Lenta.ru” нашри.\nНашрнинг маълумот беришича, ҳар икки профессор Афғонистондаги Америка университетида ишлаган. Ҳозирча уларнинг номи ошкор этилмаган. Профессорларнинг ўғирланганлигини шаҳар полицияси бошлиғи Абдул Раҳмон Раҳимий тасдиқлаган. Унинг айтишича, профессорларга қурол билан таҳдид қилиниб, олиб кетилган.\n“Америка овози” нинг берган маълумотига кўра, профессорларга миллий хавфсизлик хизмати ходимларининг махсус кийимини кийган номаълум шахслар ҳужум қилган. Ҳозирча бу маълумот расман тасдиқланмаган.\nАҚШ давлат департаменти вакили ҳам бу фактни тасдиқлади, аммо хавфсизлик нуқтаи назаридан батафсил маълумот беришни истамади.\nАйни вақтда Қобул полицияси йўқолган чет эл фуқароларини қидириб, тергов ишларини бошлаб юборган. Профессорларни ўғирлашни ҳозирча ҳеч қайси ташкилот ўз бўйнига олмаган. Бу жиноятнинг ортида ким турганлиги ҳам ҳозирча номаълум.